Lav et referat af nedenstående tekst:

Tekst:
Østjyllands Politi vil ikke trække vod i Randers Havn efter den forsvundne Thomas Stralner, det skriver TV 2 | Østjylland. Politiet overvejede muligheden for at trække vod efter den forsvundne 19-årige tidligere på ugen. Eksperter på området mener ikke, at det er en god løsning, da succesraten er for lille. - Vi har talt med Beredskabsstyrelsen og dem, der har fagekspertisen på området, og succesraten er simpelthen for lille. Det vil tage ekstremt lang tid at trække vod på bunden med anker, og det er problematisk, at der ligger gamle bildæk, traktordæk, køleskabe og mange andre ting på bunden af Randers Havn. Derudover har vores egne dykkere og erhvervsdykkere fra Missing People rapporteret om en del huller, fortæller fungerende politikommissær Christian Warner fra Østjyllands Politi. De mange ting på bunden af havet volder problemer for at trække vod, men også skibstrafikken i havnen kan være en hindring for efterforskningen. Skibene får ting til at flytte sig rundt, og man kan derfor ikke clearer et område. Eftersøgningen efter den 19-årige fortsætter, og politiet modtager stadig gerne henvendelser omkring den forsvundne Thomas Stralner.

Referat:
Østjyllands Politi vil ikke trække vod efter Thomas Stralner, da succesraten er for lille.